160 
KIÁLLÍTÁSI ÜGYEK. 
— A VI-ik szakcsoport katalógusa. A szakbizottság 1884. október 20-iki 
ülésének határozatából felkérettek a kiállítók, hogy a telepüknek, (vállalatuknak, 
hivataluknak) működésére vonatkozó statisztikai és egyéb adatokat, melyek a 
bányászati szakbizottság által kiadandó külön katalógusba felveendők lesznek, a 
szakbizottsághoz nov. hó végéig küldenek be, mert e másodszor kitűzött határidőn 
túl beérkező adatok csak annyiban fognak figyelembe vétethetni, a mennyiben az a 
folyamatban levő szerkesztési munkálatok hátránya nélkül történhetik. — A kata¬ 
lógus, mint értesülünk, már sajtó alatt van; a beérkezett adatok gazdag anyagánál 
fogva nemcsak tekintélyes terjedelmű, de egyszersmind igen érdekes is lesz és 
becses kézi könyvét fogja képezni a szakcsoport keretébe tartozó összes iparágak 
jelenlegi állásának, fejlettségének és történetének. 
